
Изх.№ 61-00-321/11.12.2020 г.
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Предложение за изплащане на обезщетение 

УВАЖАЕМИ ГОСПОДИН ПРЕДСЕДАТЕЛ,


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


При реализиране на обект с наименование „Благоустрояване на ул. „Албена”, гр. Златоград-три участъка, 1/ у-к от о.т. 185 към о.т. 1041; 2/ у-к между о.т.1051 и о.т.1044; 3/ у-к от о.т.195 / на ул. „Стефан Стамболов”/ през о.т. 203 и о.т. 194 на ул. „Ахрида”, към о.т. 198 на ул. „Миньорска”, гр. Златоград”, е засегната сграда с идентификатор 31111.31.139.1 по КК на град Златоград, собственост на ЕТ „Симона-Величко Сидеров”.

За изпълнение на заложените мероприятия, предвид местоположението на сградата, се наложи нейното премахване. Във връзка с това, от наша страна, е възложено изготвянето на експертна оценка за определяне актуална пазарна стойност на същата. На основание чл.210 във връзка с чл.199, ал.1 от Закона за устройство на територията и чл.21 от Закона за общинската собственост, назначена комисия с моя Заповед № 336/31.10.2018г. е приела експертната оценка. Същата е приета и от собственика на сградата, видно от Писмо с вх. № 94-00-4042/20.11.2018г.

От страна на собственика на сградата е предложено обезщетението да бъде предоставено под формата на места за поставяне на билбордове, като собствеността върху същите му бъде прехвърлена или му бъде отстъпено право на строеж. 
Към настоящия момент е отпаднал интересът за придобиване на места за реклама, поради което дължимото обезщетение следва да бъде престирано под формата на парично плащане.


В тази връзка, с оглед  доброволното и извънсъдебно уреждане на отношенията помежду ни, следва да бъде сключена спогодба между страните, за което е налице съгласие от страна на собственика на премахнатата вече сграда.
Мотивиран от изложеното, предлагам на Вашето внимание следния проект за 

РЕШЕНИЕ

На основание чл.21, ал.2 във връзка с чл.21, ал.1, т.23 от Закона за местното самоуправление и местната администрация във връзка с чл.365 и чл.45 от Закона за задълженията и договорите, Общински съвет Златоград
РЕШИ:
Възлага на Кмета на Община Златоград да извърши всички правни и фактически действия за доброволното уреждане на отношенията между Община Златоград и г-н Величко Сидеров, свързани с премахване на сграда с идентификатор 31111.31.139.1 по КК на град Златоград, собственост на ЕТ „Симона-Величко Сидеров”, включително чрез сключване на споразумение за заплащане на сумата в размер на 24 900 /двадесет и четири хиляди и деветстотин/ лева, съгласно изготвена експертна оценка от правоспособен оценител.
С уважение,
МИРОСЛАВ ЯНЧЕВ

Кмет на Община Златоград
Изготвил:

Асен Черешаров-

Юрисконсулт, ПИ и ЛЗЛД



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

